CELEX: 62021TB0130
Language: et
Date: 2021-07-22 00:00:00
Title: Kohtuasi T-130/21 R: Üldkohtu presidendi 22. juuli 2021. aasta määrus – CCPL jt versus komisjon (Ajutiste meetmete kohaldamine – Konkurents – Kartellid – Jaemüügiks mõeldud toiduainete pakendamise turg – Trahvide määramise otsus – Finantstagatis – 2006. aasta suunised trahvide arvutamise meetodi kohta – Maksevõime – Kohaldamise peatamise taotlus – Fumus boni iuris'e puudumine)

27.9.2021   
            
            
               ET
            
            
               Euroopa Liidu Teataja
            
            
               C 391/18
            
         
      Üldkohtu presidendi 22. juuli 2021. aasta määrus – CCPL jt versus komisjon
      (Kohtuasi T-130/21 R)
      (Ajutiste meetmete kohaldamine - Konkurents - Kartellid - Jaemüügiks mõeldud toiduainete pakendamise turg - Trahvide määramise otsus - Finantstagatis - 2006. aasta suunised trahvide arvutamise meetodi kohta - Maksevõime - Kohaldamise peatamise taotlus - Fumus boni iuris'e puudumine)
      (2021/C 391/25)
      Kohtumenetluse keel: itaalia
      
         Pooled
      
      
         Hagejad: CCPL – Consorzio Cooperative di Produzione e Lavoro SC (Reggio Emilia, Itaalia), Coopbox Group SpA (Bibbiano, Itaalia), Coopbox Eastern s.r.o. (Nové Mesto nad Váhom, Slovakkia) (esindajad: advokaadid: E. Cucchiara ja E. Rocchi)
      
         Kostja: Euroopa Komisjon (esindajad: P. Rossi ja T. Baumé)
      
         Ese
      
      ELTL artiklite 278 ja 279 alusel esitatud nõue peatada komisjoni 17. detsembri 2020. aasta otsuse C(2020) 8940 final, millega asendatakse komisjoni 24. juuni 2015. aasta otsusega C(2015) 4336 final (ELTL artikli 101 ja EMP lepingu artikli 53 kohase menetluse kohta) määratud trahvid, mis on seotud äriühingutega CCPL – Consorzio Cooperative di Produzione e Lavoro SC, Coopbox Group SpA ja Coopbox Eastern s.r.o. (juhtum AT.39563 – Toiduainete pakendamine jaemüügiks), kohaldamine osas, millega hagejatele pannakse kohustus anda finantstagatis või deponeerida tasumisele kuuluvad trahvisummad.
      
         Resolutsioon
      
      
                  1.
               
               
                  Jätta ajutiste meetmete kohaldamise taotlus rahuldamata.
               
            
                  2.
               
               
                  Otsustada kohtukulude kandmine edaspidi.